Gesondheid: Bosluisbyte, diabetes, middellyfvet en meer - RSGplus
Gesondheid: Bosluisbyte, diabetes, middellyfvet en meer
Gepubliseer op 04/01/2017. 24/01/2020
2016 was ‘n interessante jaar – ook op gesondheidsgebied. Nuwe dinge, interessante feite en lewensveranderde inligting het in die loop van 2016 in Gesondheid op RSG onder die loep gekom. In die eerste van ‘n kort reeks, kyk Marí Hudson, aanbieder van Gesondheid op RSG terug en fokus op enkele punte.
Dis somer en tyd vir bosluise. Suid-Afrika het twee soorte bosluisbytkoorse. Lees en luister meer.
Siektes wat jou stadig bekruip en glad nie of baie laat simptome toon
Kolonkanker: In 60% van gevalle word dit opgespoor wanneer die kanker baie ver gevorder het of reeds versprei het. Dr Maarten Prins, gastro-enteroloog by MediClinic Panorama het verduidelik.
Luister hier na die onderhoude en lees meer oor ander dikdermprobleme soos Crohn se siekte en divertikulose.
Niersiektes – luister na die volledige onderhoud met dr Johan Nel, nefroloog verbonde aan die Universiteit van Stellenbosch en Tygerberg-Hospitaal. Jy kan 95% van jou nierfunksie verloor voordat jy dit werklik besef – en dan is nierdialise en ‘n nieroorplanting al uitweg. Jy kan stappe doen om probleme gouer te identifiseer.
Tipe 2 Diabetes: Jou glukosemetabolisme kan sowat sewe jaar abnormaal wees en skade aan jou niere, oë, bloedvate, senustelsel en hart veroorsaak lank voordat dit gediagnoseer word. Luister hier na die onderhoude met dr Marius Wasserfall, internis verbonde aan Mediclinic Panorama.
Luister ook na vorige programme oor tipe 2 diabetes: klik hier.
Meer oor Diabetes
‘n Nuwe generasie insulieninspuiting is ontwikkel wat kortwerkende en langwerkende insulien kombineer. Dit is nou ook in Suid-Afrika beskikbaar. Dit beteken dat diabete (beide tipe 1 en tipe 2 diabete wat insulien gebruik) nou hulself net twee keer per dag hoef in te spuit pleks van vier keer sonder dat hulle risiko vir ‘n lae-glukose koma verhoog. Dit beteken ook dat diabete hul net voor of ete kan inspuit en nie meer ‘n sekere tyd vóór ete nie.
Dr Adri Kok, internis van Alberton, met letterlik honderde diabetiese pasiënte onder haar toesig, het meer verduidelik.
Luister hier na die volledige onderhoud.
Sowat 98 persent van voet- en been-amputasies in die geval van diabete, kan voorkom word as diabete hul voet- of beenulkusse baie goed versorg of laat versorg.
‘n Kanadese internis wat daagliks met dié probleme werk, het die jongste inligting gedeel.
Skets: Mayo kliniek
Vet om jou organe en middellyfvet
As jou maag groot is sonder dat jy verwag, is dit waarskynlik omdat daar baie vet om jou organe is wat jou maag uitstoot. Hierdie vet om die organe en om die middellyf is die heel gevaarlikste vet wat bestaan en skei toksiese stowwe af wat gevaarlik vir jou gesondheid is.
Let ook op dat ‘n hoëvet-eetplan die beta selle in jou pankreas – die selle wat insulien produseer – binne ses weke so kan beskadig dat jy tipe 2 diabetes ontwikkel en gou van insulien afhanklik is.
Luister hier na die onderhoud met Prof Tess van Merwe, endokrinoloog verbonde aan die Universiteit van Pretoria.
Klik hier vir die onderhoud oor bariatriese chirurgie.
Erge prementruele sindroom (PMS) en die risiko vir nageboorte depressie
In ‘n onderhoud met dr Eileen Thomas, psigiater verbonde aan die US en Tygerberg Hospitaal, het sy verduidelik dat sowat 3 uit 100 vroue aan ‘n baie ernstige graad van PMS ly, en dat hierdie vroue spesiale behandeling behoort te kry.
Hier is meer inligting en die skakel na die onderhoud.